Obecné zastupiteľstvo obce Radvanovce na základe ustanovenia § 6 ods. 1 zákona SNR č. 369/1990 Zb. o obecnom zriadení v znení neskorších predpisov a zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov **v y d á v a** pre územie obce Radvanovce toto:

**VŠEOBECNE ZÁVÄZNÉ NARIADENIE**

**č. 6/2022**

**o miestnych daniach na území obce Radvanovce**

*Návrh*

*Návrh VZN vyvesený na úradnej tabuli v obci Radvanovce dňa:24.11.2022*

*Návrh VZN zvesený dňa: 9.12.2022*

*VZN schválené dňa: 9.12.2022*

*Schválené VZN vyvesené dňa: 12.12.2022*

*Schválené VZN zvesené dňa: 27.12.2022*

*VZN nadobúda účinnosť: 01.01.2023*

**I. časť**

**ÚVODNÉ USTANOVENIA**

**§1**

1. Toto všeobecne záväzné nariadenia (ďalej len „VZN“) upravuje podrobne podmienky ukladania miestnych daní (ďalej len „miestne dane“) na území obce Radvanovce.

2. Obec Radvanovce na svojom území ukladá s účinnosťou od 01.01.2023 tieto miestne dane:

**a) Daň z nehnuteľnosti**

**b) Daň za psa**

**c) Daň za ubytovanie**

3. Zdaňovacím obdobím miestnych daní je **kalendárny rok**.

**II. časť**

**MIESTNE DANE**

**§ 2**

**DAŇ Z NEHNUTEĽNOSTÍ**

Daň z nehnuteľností zahŕňa:

a) Daň z pozemkov,

b) Daň zo stavieb,

c) Daň z bytov a z nebytových priestorov v bytovom dome (ďalej len „daň z bytov“)

**§ 3**

**DAŇ Z POZEMKOV**

1. Daňovníkmi dane z pozemkov sú tí, ktorí sú uvedení v ustanovení § 5 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady (ďalej pre účely tohto vzn aj ako „zákon o miestnych daniach“).

2. Predmetom dane z pozemkov sú pozemky na území obce Radvanovce v členení podľa § 6 ods. 1 až 6 zákona o miestnych daniach.

3. Spôsob výpočtu základu dane z pozemkov je uvedený v odseku (4) v časti Daň z pozemkov tohto VZN. Výpočet sa musí prevádzať vždy k 1. januáru zdaňovacieho obdobia. Na zmeny, ktoré nastanú počas zdaňovacieho obdobia, správca dane nebude prihliadať, okrem prípadov, kde je to upravené platnou právnou úpravou.

4. Základom dane z pozemkov je výmera pozemku v m2 vynásobená hodnotou pozemku za 1 m2. Základ dane vynásobený ročnou sadzbou predstavuje výšku dane.

Správca dane ustanovuje na území obce Radvanovce hodnotu pozemku, ktorou sa pri výpočte základu dane z pozemkov násobí výmera pozemku v m 2 za:

a) orná pôda, chmeľnice, vinice, ovocné sady 0,19€/m2

b) trvalé trávne porasty 0,03€/m2

c) záhrady 1,33€/m2

d) lesné pozemky, na ktorých sú hosp. lesy 0,11€/m2

e) rybníky s chovom rýb a ostatné hosp. plochy .......€/m2

f) zastavané plochy a nádvoria 1,33€/m2

g) stavebné pozemky 13.28€/m2

h) ostatné plochy okrem stavebných pozemkov 1,33€/m2

5. Správca dane pre všetky pozemky na území obce Radvanovce určuje ročnú sadzbu dane z pozemkov vo výške :

a) Orná pôda, chmeľnice, vinice, ovocné sady 0,3%

b) Trvalé trávne porasty 1,5%

c) Záhrady 0,5 %

d) Lesné pozemky na ktorých sú hosp. lesy0,25%

e) Rybníky s chovom rým a ostatné hosp. využívané vodné plochy 0,5 %

f) Zastavané plochy a nádvoria 0,5 %

g) Stavebné pozemky 0,25 %

h) Ostatné plochy okrem stavebných pozemkov 0,5 %

**§ 4**

**DAŇ ZO STAVIEB**

1. Daňovníkmi dane zo stavieb sú tí, ktorí sú uvedení v ustanovení § 9 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady.

2. Predmetom dane zo stavieb sú stavby na území obce Radvanovce, ktoré sú vymedzené ustanovením § 10 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady.

3. Správca dane pre všetky stavby na území obce Radvanovce, ktoré sú predmetom dane zo stavieb, určuje ročnú sadzbu dane zo stavieb za každý aj začatý m2 zastavanej plochy vo výške:

**a)**0,04€/m2 stavby na bývanie a drobné stavby, ktoré majú doplnkovú funkciu pre hlavnú stavbu

**b) 0,04**€/m2 za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu

**c) 0,04**€/m2 za stavby rekreačných a záhradkárskych chát a domčekov na individuálnu rekreáciu

**d)** samostatne stojace garáže 0,14 €/m2

**e)**0,17 €/m2 za priemyselné stavby, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu

**f)0,34** €/m2 za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou

**g)** 0,15 €/m2 za ostatné stavby

Ročná sadzba u viacpodlažných stavieb podľa písmena **a./** stavby na bývanie je zvýšená o 0,03€/ za každý aj začatý m2 zastavanej plochy, za každé ďalšie podlažie okrem prvého nadzemného podlažia.

**§ 5**

**Daň z bytov**

1. Daňovníkmi dane z bytov sú tí, ktorí sú uvedení v ustanovení § 13 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady.

2. Predmetom dane z bytov vymedzuje ust. § 14 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady.

3. Základom dane z bytov je výmera podlahovej plochy bytu alebo nebytového priestoru v m2.

4. Ročná sadzba dane z bytov na území obce Radvanovce je za každý aj začatý m2 podlahovej plochy bytu a nebytového priestoru v bytovom dome:

**a)0,04 €** za byty,

**b)** ......**€** za nebytové priestory, ktoré neslúžia na podnikanie a inú zárobkovú činnosť,

**c)**......**€** za nebytové priestory, ktoré sa využívajú na podnikanie a inú zárobkovú činnosť.

**§ 6**

**Daň za ubytovanie**

1. Predmetom dane za ubytovanie je odplatné prechodné ubytovanie podľa § 754 a 759 Občianskeho zákonníka v ubytovacom zariadení (ďalej len zariadenie), ktorým je hotel, motel, botel, hostel, penzión, apartmánový dom, kúpeľný dom, liečebný dom, ubytovacie zariadenie prírodných liečebných kúpeľov a kúpeľných liečební, turistická ubytovňa, chata, stavba na individuálnu rekreáciu, zrub, bungalov, kemping, minikemp, táborisko, rodinný dom, byt v bytovom dome, v rodinnom dome alebo v stavbe slúžiacej na viaceré účely.

2. Daňovníkom je fyzická osoba, ktorá sa v zariadení odplatne prechodne ubytuje.

3. Platiteľ dane za ubytovanie, ktorým je prevádzkovateľ zariadenia, ktoré poskytuje odplatné prechodné ubytovanie, je povinný podať správcovi dane písomne oznámenie o začatí a skončení prevádzkovania tohto zariadenia, resp. zmeny už ohlásených údajov v lehote do 7 dní odo dňa, keď tieto skutočnosti nastali.

4. Platiteľ dane poskytujúci odplatné prechodné ubytovanie v súkromí je povinný v rámci oznamovacej povinnosti uviesť:

a) meno, priezvisko, titul, adresu trvalého pobytu, dátum narodenia, ak ide o fyzickú osobu, ktorá nemá trvalý pobyt na území SR,

b) zaradenie ubytovacieho zariadenia v zmysle osobitného predpisu, adresu a názov ubytovacieho zariadenia a celkovú lôžkovú kapacitu zariadenia.

5. Platiteľ dane - právnická osoba alebo fyzická osoba podnikateľ je povinný v rámci oznamovacej povinnosti uviesť:

a) obchodné meno, IČO, sídlo, resp. miesto podnikania a kontaktné údaje,

b) údaje o štatutárnom zástupcovi alebo zástupcovi na doručovanie písomnosti v rozsahu meno, priezvisko, dátum narodenia, adresa trvalého pobytu a kontaktné údaje,

c) zaradenie ubytovacieho zariadenia v zmysle osobitného predpisu, adresu a názov ubytovacieho zariadenia a celkovú lôžkovú kapacitu zariadenia.

6. Základom dane je počet prenocovaní.

7. Sadzba dane je ......€ na osobu a prenocovanie.

8. Platiteľ dane je povinný viesť samostatne za každé ubytovacie zariadenie na území obce evidenciu ubytovaných osôb v „ Knihe ubytovaných „ , ku ktorej musia byť doložené potvrdenia o zaplatení dane daňovníkmi. Pre potreby kontroly dane za ubytovanie musí evidencia obsahovať mená a priezviská všetkých ubytovaných osôb s adresami ich trvalého pobytu, vrátane údajov o dátumoch prenocovania (deň príchodu a deň odchodu). Platiteľ dane je povinný na výzvu správcu dane bez zbytočného odkladu predložiť pre účely kontroly evidenciu podľa tohto ustanovenia.

9. Platiteľ dane je povinný vydať daňovníkovi, t.j. osobe, ktorá sa ubytuje v ubytovacom zariadení doklad o zaplatení dane za ubytovanie, v ktorom vyznačí nasledovné údaje: a) sadzbu dane na osobu v zmysle platného všeobecne záväzného nariadenia, b) počet prenocovaní, c) počet osôb, ktoré prenocovali, d) dátum od kedy do kedy bolo prechodné ubytovanie poskytnuté, e) výšku dane.

10. Platiteľ dane je povinný do 10 dní po ukončení mesiaca predložiť správcovi dane písomné oznámenie k dani za ubytovanie o počte ubytovaných osôb za predchádzajúci mesiac, za každé ubytovacie zariadenie na území obce samostatne. Náležitosti tohto oznámenia stanoví správca dane.

11. Daň za ubytovanie sa platí mesačne a je splatná bez vyrubenia do 15 dní od ukončenia mesiaca za predchádzajúci mesiac.

12. Daň za ubytovanie je možné uhradiť bezhotovostným prevodom, alebo hotovostným vkladom na účet správcu dane v peňažnom ústave na základe identifikačných údajov, ktoré obdrží platiteľ v písomnej forme od správcu dane.

13. Oslobodenie od dane:

- Vlastník objektu na individuálnu rekreáciu nachádzajúcu sa v obci, jeho manželka (manžel), ich deti a osoba do 18 rokov.

**§ 6**

**SPOLOČNÉ USTANOVENIA PRE DAŇ Z NEHNUTEĽNOSTÍ**

1. Daňová povinnosť vzniká 1. januára zdaňovacieho obdobia nasledujúceho po zdaňovacom období, v ktorom sa daňovník stal vlastníkom, správcom, nájomcom, alebo užívateľom nehnuteľnosti, ktorá je predmetom dane a zaniká 31. decembra zdaňovacieho obdobia, v ktorom daňovníkovi zanikne vlastníctvo, správa, nájom, alebo užívanie nehnuteľnosti. Ak sa daňovník stane vlastníkom, správcom, nájomcom, alebo užívateľom nehnuteľnosti 1. januára bežného zdaňovacieho obdobia, vzniká daňová povinnosť týmto dňom. Na vyrubenie dane z nehnuteľnosti je rozhodujúci stav k 1.januáru zdaňovacieho obdobia. Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada, ak zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady neurčuje inak. V prípade nadobudnutia nehnuteľnosti vydražením v priebehu roka daňová povinnosť vzniká prvým dňom mesiaca nasledujúceho po dni, v ktorom sa vydražiteľ stal vlastníkom nehnuteľnosti alebo prvým dňom mesiaca nasledujúceho po dni schválenia príklepu súdom. Pri zániku vlastníckych práv vydražením daňová povinnosť zaniká posledným dňom mesiaca, v ktorom zanikli vlastnícke práva k vydraženej nehnuteľnosti. Pri nadobudnutí nehnuteľnosti dedením v priebehu roka daňová povinnosť dedičovi vzniká prvým dňom mesiaca nasledujúceho po dni, v ktorom sa dedič stal vlastníkom nehnuteľnosti na základe právoplatného osvedčenia o dedičstve alebo rozhodnutia o dedičstve.

2. Fyzická osoba alebo právnická osoba v priebehu príslušného zdaňovacieho obdobia je povinná oznámiť správcovi dane skutočnosti rozhodujúce pre vznik alebo zánik daňovej povinnosti k dani z nehnuteľnosti a každú zmenu týchto skutočností do 30 dní odo dňa, keď tieto skutočnosti alebo ich zmeny nastali.

3. Daňové priznanie k dani z nehnuteľnosti je daňovník povinný podať príslušnému správcovi dane do 31. januára toho zdaňovacieho obdobia, v ktorom mu vznikla daňová povinnosť podľa stavu k 1. januáru zdaňovacieho obdobia, ak tento zákonne ustanovuje inak, a v ďalších zdaňovacích obdobiach do toho termínu, len ak nastali zmeny skutočností rozhodujúcich na vyrubenie dane z nehnuteľností. Za zmeny skutočností rozhodujúcich na vyrubenie dane sa nepovažuje zmena sadzieb dane z nehnuteľností, zmena hodnoty pôdy alebo pozemku zmena oslobodenia od dane z nehnuteľností, alebo zmena zníženia dane z nehnuteľností, zmena vekovej hranice občanov, ktoré sú určené vo VZN.

4. Daňovník , ktorý nadobudne nehnuteľnosť vydražením v priebehu zdaňovacieho obdobia je povinný podať priznanie do 15 dní odo dňa vzniku daňovej povinnosti. Daňovník nie je povinný podať daňové priznanie, ak je pozemok, stavba, byt alebo nebytový priestor v bytovom dome oslobodený od dane podľa § 17, ods. 1 písm a, b. zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady. Ak je pozemok, stavby, byt a nebytový priestor v bytovom dome v spoluvlastníctve viacerých osôb (§ 5 ods. 4, § 9 ods. 4 a § 13 ods. 2 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady), priznanie podá každá fyzická osoba alebo právnická osoba. Ak sa spoluvlastníci dohodnú, priznanie podá ten, koho dohodou určili spoluvlastníci, pričom túto skutočnosť musia písomne oznámiť správcovi dane pred uplynutím lehoty na podanie daňového priznania. To sa nevzťahuje na manželov, ktorí majú pozemok, stavbu, byt alebo nebytový priestor v bytovom dome v bezpodielovom spoluvlastníctve manželov, v tomto prípade priznanie podáva jeden z manželov.

5. Ak daňovník zistí, že jeho daň má byť vyššia, ako je vypočítaná v podanom priznaní je povinný podať dodatočné daňové priznanie do konca mesiaca nasledujúceho po tomto zistení. Daň z pozemkov, daň zo stavieb a bytov vyrubí správca dane každoročne podľa stavu k 1. januáru príslušného zdaňovacieho obdobia.

6. Ak daňovník zistí, že jeho daň má byť nižšia, ako je vypočítaná v podanom daňovom priznaní je povinný podať dodatočné daňové priznanie do konca mesiaca nasledujúceho po tomto zistení. Daňovník je povinný v priznaní uviesť všetky skutočnosti rozhodujúce na výpočet dane a daň si sám vypočítať.

**§ 7**

**OSLOBODENIE OD DANE A ZNÍŽENIE DANE Z NEHNUTEĽNOSTÍ**

1. Správca dane ustanovuje, že poskytuje oslobodenie od dane z pozemkov (v súlade s ust. § 17 ods. 2 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady) na:

a) Pozemky na ktorých sú cintoríny

b) Pozemky užívané školami a školskými zariadeniami MŠ v obci Radvanovce

c) Pozemky verejne prístupných parkov, priestorov a športovísk,

d) Pozemky vo vyhlásených ochranných pásmach vodných zdrojov obecného vodovodu,

e) Pozemky funkčne spojené so stavbami slúžiacimi verejnej doprave

f) Pozemky na ktorých sa nachádzajú kostoly

2. Správca dane ustanovuje, že poskytuje oslobodenie od dane zo stavieb a oslobodenie od dane z bytov (v súlade s ust. § 17 ods. 3 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady) na:

a) Stavby alebo byty slúžiace Materskej škole v Radvanovciach

b) Stavby užívané ako múzeum, alebo kultúrno-osvetové zariadenie

c) Kostoly, modlitebnice a zvonica,

d) Podzemné podlažia stavieb

3. Správca dane ustanovuje, že poskytuje zníženie dane zo stavieb a bytov (v súlade s ust. § 17 ods. 3 č. 582/2004 Z. z. o miestnych daniach a miestnom poplatku za komunálne odpady a drobné stavebné odpady) takto:

a) 50 % z daňovej povinnosti na stavby na bývanie, byty a nebytové priestory v bytovom dome vo vlastníctve občanov, ktorí sú držiteľmi preukazu ZŤP a ZŤPS, ako aj občanov prevažne alebo úplne bezvládnych, ktoré slúžia na ich trvalé bývanie.

**§ 8**

**PLATENIE DANE**

1. Vyrubená daň z nehnuteľnosti je splatná do 15 dní odo dňa nadobudnutia právoplatnosti rozhodnutia.

2. Ak vyrubená daň z nehnuteľnosti presahuje sumy 1.000 €, daňovník môže požiadať obec o splátkový kalendár.

**§ 9**

**DAŇ ZA PSA**

1. Predmetom dane za psa je pes starší ako 6 mesiacov, chovaný fyzickou osobou alebo právnickou osobou. Predmetom dane za psa nie je pes chovaný na vedecké účely a výskumné účely, pes umiestnený v útulku zvierat, pes so špeciálnym výcvikom na sprevádzanie nevidomej osoby a pes ktorého vlastní, alebo používa občan s ťažkým zdravotným postihnutím. Nárok na oslobodenie si daňovník uplatní písomnou žiadosťou s predložením príslušných dokladov najneskôr do 31.12. pre nasledujúce zdaňovacie obdobie.

2. Daňovníkom je fyzická osoba alebo právnická osoba, ktorá je vlastníkom psa alebo držiteľom psa, ak sa nedá preukázať, kto psa vlastní.

3. Základom dane je počet psov

4. Sadzba dane je 10**€** za každého jedného psa v domácnosti za kalendárny rok.

5. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods. 1 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady, a zaniká posledným dňom mesiaca, v ktorom pes prestal byť predmetom dane.

6. Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi. Písomné oznámenie sa doručuje dvojmo na obecný úrad a musí obsahovať najmä označenie vlastníka (resp. držiteľa) psa menom, priezviskom a adresou trvalého pobytu, označenie psa, jeho vek, spôsob a dátum nadobudnutia, stanovište psa uvedením adresy vlastníka, resp. držiteľa, druhy vykonaných veterinárnych očkovaní.

7. Spôsoby preukazovania vzniku i zániku daňovej povinnosti: podľa zákona NR SR číslo 282/2002 Z. z. v znení neskorších predpisov, ktorými sa upravujú niektoré podmienky držania psov.

8. Daň za psa obec po prvý krát vyrubí rozhodnutím. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára príslušného zdaňovacieho obdobia.

9. Priestupku sa dopustí majiteľ psa, ktorý si nesplní oznamovaciu povinnosť a neposkytne obci požadované údaje podľa tohto VZN.

**III. časť**

**SPOLOČNÉ A ZÁVEREČNÉ USTANOVENIA**

**§ 10**

1. Správu miestnych daní vykonáva obec Radvanovce prostredníctvom starostu obce a poverených zamestnancov obce Radvanovce.

2. V prípade, ak to zákon umožňuje, Správca dane môže v niektorých odôvodnených prípadoch daň znížiť, alebo odpustiť po schválení v OZ.

3. Pokiaľ v tomto všeobecne záväznom nariadení nie je podrobnejšia úprava, odkazuje sa na zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady.

4. Týmto VZN sa zrušuje Všeobecne záväzné nariadenie Obce Radvanovce č.3/2018 .

5. Obecné zastupiteľstvo v obci Radvanovce sa uznieslo na vydaní tohto VZN na svojom zasadnutí dňa 9.12. 2022, Uznesením č. 5/2022

6. Toto nariadenie nadobúda účinnosť: 01. 01. 2023

V Radvanovciach, dňa . 9.12.2022

Prter Dzugas

.....................................................

Starosta obce